རྗེས་སུ་སྤྱི་ལོ་ལོར་ཁོ་བོས་ཁོང་གི་སྐོར་ལ་བཅར་འདྲི་ཞུ་སྐབས།རྟ་ར་འོག་འཛུགས་སྐྲུན་ཀུང་སི་དེ་སྒོར་དུང་ཕྱུར་གཅིག་གི་བདག་པོ་ཡིན་པས།དེའི་སྐབས་ཀྱི་རྩོམ་ཡིག་གི་འགོ་བརྗོད་དུའང་།ཞིང་པའི་ཁེ་ལས་མཁས་ཅན།སྒོར་དུང་ཕྱུར་གྱི་སྦྱིན་བདག་ཅེས་བྲིས་ཡོད་མོད།འོན་ཀྱང་དེ་ནས་ད་བར་གྱི་ལོ་བཅུ་ཕྲག་ལྷག་ཙམ་གྱི་ནང་ཁོང་གི་ཀུང་སི་དེ་དབྱར་མཚོ་རྒྱས་པ་བཞིན་གོང་ནས་གོང་དུ་འཕེལ་ཏེ།ཕྱུག་པོ་རྟ་ར་འོག་ཅེས་པའི་མཚན་སྙན་གྲགས་ཆེར་སོང་བས།སློབ་ཆུང་ལོ་རིམ་གསུམ་པའི་ཡོན་ཚད་ལས་མེད་པའི་ཁོང་གི་ཁེ་གཉེར་ལམ་ལྷོངས་ལ་ཡང་བསྐྱར་བསམ་བློ་གཏོང་དགོས་པ་དང་།ཡང་བསྐྱར་ཁོང་དང་བཅས་པའི་རྟ་ར་འོག་འཛུགས་སྐྲུན་ཀུང་སིའི་སྒྲུང་གཏམ་བསྐྱར་དུ་འགོད་དགོས་པར་མཐོང་།